CELEX: 32016D1327
Language: hu
Date: 2016-08-01 00:00:00
Title: A Bizottság (EU) 2016/1327 végrehajtási határozata (2016. augusztus 1.) a hajófelügyeleti és hajóvizsgáló szervezetek közös szabályairól és szabványairól szóló 391/2009/EKeurópai parlamenti és tanácsi rendeletnek megfelelően az „Indian Register of Shipping” indiai hajónyilvántartó szervezet uniós elismeréséről (az értesítés a C(2016) 4895. számú dokumentummal történt) (EGT-vonatkozású szöveg)

3.8.2016   
            
            
               HU
            
            
               Az Európai Unió Hivatalos Lapja
            
            
               L 209/15
            
         A BIZOTTSÁG (EU) 2016/1327 VÉGREHAJTÁSI HATÁROZATA
   (2016. augusztus 1.)
   a hajófelügyeleti és hajóvizsgáló szervezetek közös szabályairól és szabványairól szóló 391/2009/EKeurópai parlamenti és tanácsi rendeletnek megfelelően az „Indian Register of Shipping” indiai hajónyilvántartó szervezet uniós elismeréséről
   
      
         (az értesítés a C(2016) 4895. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hajófelügyeleti és hajóvizsgáló szervezetek közös szabályairól és szabványairól szóló, 2009. április 23-i 391/2009/EK európai parlamenti és tanácsi rendeletre (1) és különösen annak 4. cikke (1) bekezdésére,
   tekintettel a bolgár hatóságok 2012. december 17-én kelt levelére, amelyben felkérik a Bizottságot az indiai hajónyilvántartó szervezet (Indian Register of Shipping, a továbbiakban: IRS) uniós elismerésére,
   mivel:
   
               (1)
            
            
               A 391/2009/EK rendelet 3. cikkének (1) bekezdése értelmében, ha egy tagállam felhatalmazást kíván adni egy még el nem ismert szervezetnek, elismerési kérelmet kell benyújtania a Bizottsághoz.
            
         
               (2)
            
            
               2012. december 17-én a Bolgár Köztársaság az IRS elismerése iránti kérelmet nyújtott be a Bizottsághoz az arra vonatkozó összes adattal és bizonyítékkal együtt, hogy az IRS megfelel a 391/2009/EK rendelet I. mellékletében előírt minimumkövetelményeknek, valamint vállalja az említett rendelet 8. cikke (4) bekezdése, 9., 10. és 11. cikke előírásainak való megfelelést.
            
         
               (3)
            
            
               A Bizottság az Európai Tengerészeti Biztonsági Ügynökség segítségével ellenőrizte, hogy az IRS megfelel a 391/2009/EK rendelet I. mellékletében előírt minimumkövetelményeknek.
            
         
               (4)
            
            
               A Bizottság arról is meggyőződött, hogy az IRS vállalta a 391/2009/EK rendelet 8. cikkének (4) bekezdése, 9., 10. és 11. cikke előírásainak való megfelelést.
            
         
               (5)
            
            
               Az értékelés alapját a bolgár tengerészeti hatóságok által benyújtott dokumentumok képezték – e hatóságok 2011 májusában ellenőrizték az IRS-t –, valamint azon három szemlének az eredménye, amelyet 2013-ban a Bizottság nevében az Európai Tengerészeti Biztonsági Ügynökség végzett az IRS székhelyén és két képviseletén, melyek közül az egyik Indiában, a másik Kínában található. Az IRS-nél a bolgár tengerészeti hatóságok által 2015 végén elvégzett végső ellenőrzés alapján a Bizottság 2016 februárjában kiegészítette értékelését.
            
         
               (6)
            
            
               A megállapított hiányosságok nyomán az IRS megfelelő helyreállító intézkedéseket tervezett és hozott meg. Néhány helyreállító intézkedés bevezetése még tart, ezek nyomon követésére sor fog kerülni. Ez ugyanakkor nem kérdőjelezi meg az IRS-nek az elismerés érdekében való átfogó értékelését.
            
         
               (7)
            
            
               A Bizottság különösen azt ellenőrizte, hogy az IRS hatékony és jól bevált minőség-ellenőrzési rendszerrel rendelkezik, amely igazoltan megfelel a vonatkozó, jogszabályok szerinti és ipari szabványoknak, és amelyet a szervezet egészében megfelelően alkalmaznak.
            
         
               (8)
            
            
               Az IRS teljes mértékben, hatékonyan és átlátható módon együttműködött az értékelési eljárásban a bolgár tengerészeti hatósággal, a Bizottsággal és az Európai Tengerészeti Biztonsági Ügynökséggel; az IRS bizonyította, hogy proaktívan képes javítani szervezetét és eljárásait.
            
         
               (9)
            
            
               Az IRS biztonsági és környezetszennyezés-megelőzési teljesítménye kissé ugyan elmarad a jelenleg elismert szervezetek átlagos teljesítményétől, de kielégítőnek tekinthető. Teljesítménye szerint az IRS 2011-ben, 2012-ben, 2013-ban és 2014-ben a kikötő szerinti állam hatósága által végzett ellenőrzésekről szóló párizsi memorandum szerinti „közepes” kategóriának folyamatosan a felső tartományában szerepelt. Az USA parti őrség kikötő szerinti állam által végzett ellenőrzési rendszerében az IRS a 2010 és 2014 közötti időszakban nem jegyzett „elismert szervezethez kapcsolódó” hajóvisszatartást, és 2011-ben, 2012-ben, 2013-ban és 2014-ben a kikötő szerint illetékes állam által végzett ellenőrzésekről szóló tokiói memorandum szerinti „magas” teljesítménykategóriában szerepelt. Azt is megállapították ugyanakkor, hogy az IRS osztályozott hajóállományának jelentős része indiai lobogó alatt, hazai vizeken hajózik, tehát nem érintik a kikötő szerint illetékes állam által végzett ellenőrzések.
            
         
               (10)
            
            
               Az elismerést az „Indian Register of Shipping” jogalanynak kell megadni, amelyet 1975-ben Indiában jegyeztek be nonprofit részvénytársaságként az 1956. évi indiai társasági törvény 25. szakaszának megfelelően. Az IRS India Mahárástra államában bejegyzett, mumbai székhelyű szervezet; kereskedelmi neve: „IRClass”.
            
         
               (11)
            
            
               Az e határozatban hozott intézkedések összhangban vannak a 2099/2002/EK európai parlamenti és tanácsi rendelettel (2) létrehozott, a tengeri közlekedés biztonságával és a hajókról történő szennyezés megelőzésével foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   Az „Indian Register of Shipping” indiai hajónyilvántartó szervezet a 391/2009/EK rendelet 4. cikke (1) bekezdésének megfelelően elismerésre kerül.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2016. augusztus 1-jén.
      
         
            a Bizottság részéről
         
         Violeta BULC
         
            a Bizottság tagja
         
      
   
   
      (1)  HL L 131., 2009.5.28., 11. o.
   
   
      (2)  Az Európai Parlament és a Tanács 2002. november 5-i 2099/2002/EK rendelete a tengeri közlekedés biztonságával és a hajókról történő szennyezés megelőzésével foglalkozó bizottság (COSS) létrehozásáról, valamint a tengeri közlekedés biztonságáról és a hajókról történő szennyezés megelőzéséről szóló rendeletek módosításáról (HL L 324., 2002.11.29., 1. o.).